**APSTIPRINĀTS**

ar 2024. gada 22. janvāra

Iepirkuma komisijas lēmumu

**GROZĪJUMI**

**atklāta konkursa**

**“Elektroautobusu ātrās lieljaudas elektrouzlādes iekārtu piegāde un iestatīšana”**

(identifikācijas Nr. RS/2023/76)

nolikumā

Pamatojoties uz atklāta konkursa “Elektroautobusu ātrās lieljaudas elektrouzlādes iekārtu piegāde un iestatīšana”, identifikācijas Nr. RS/2023/76, Iepirkuma komisijas 2024. gada 22. janvāra lēmumu, izdarīt atklāta konkursa “Elektroautobusu ātrās lieljaudas elektrouzlādes iekārtu piegāde un iestatīšana”, identifikācijas Nr. RS/2023/76, nolikumā (turpmāk - nolikums) šādus grozījumus:

1. Aizstāt visā nolikuma tekstā vārdus un ciparus “*2024.gada 24. janvāris*” attiecīgajā locījumā ar vārdiem un cipariem “*2024.gada 15.februāris*” attiecīgajā locījumā.
2. Svītrot nolikumā 1.6.punktu.
3. Papildināt nolikumu ar punktu 1.7. šādā redakcijā:

*“1.7. Iepirkuma priekšmets nav sadalīts daļās, jo attiecībā uz iepirkuma priekšmetu ir vienots pretendentu loks un dažādu ražotāju elektrouzlādes iekārtu uzturēšana būtu sarežģītāka un dārgāka, kā viena ražotāja iekārtu uzturēšana (piemēram, nepieciešamas papildus darbinieku apmācības darbam ar dažādām iekārtām). Savukārt elektrouzlādes iekārtu apkope un uzturēšanu garantijas laikā un elektrouzlādes iekārtu programmnodrošinājuma uzturēšana garantijas laikā nav nodalāma atsevišķā iepirkuma daļā, jo tas, ka apkopi, uzturēšanu un remontu iekārtu un programmnodrošinājuma garantijas laikā neveic šo iekārtu un programmndorošinājuma piegādātājs, var radīt strīdus par garantijas saistību izpildi. Uz nepieciešamību dalīt iepirkumu daļās apspriedes ar piegādātājiem dalībnieki nav norādījuši.”*

1. Izteikt nolikuma 11.2.punktu šādā redakcijā:

*“11.2. Papildus nolikuma 11.1.punktā minētajam, Pasūtītājs ir tiesīgs izslēgt pretendentu no dalības konkursā, saskaņā ar Sabiedrisko pakalpojumu sniedzēju iepirkumu likuma 48.panta otrās daļas 8. un 9.punktu.”*

1. Svītrot nolikuma 15.8.punktā pēdējo teikumu.
2. Izteikt nolikuma 15.15.punktu šādā redakcijā:

*“15.15. Nolikuma 11.1., 11.2., 11.3. un 11.4.punktā norādīto izslēgšanas nosacījumu esamību iepirkuma komisija pārbauda attiecībā uz pretendentu, kuram būtu piešķiramas līguma slēgšanas tiesības, rīkojoties saskaņā ar* *[Sabiedrisko pakalpojumu sniedzēju iepirkumu likuma](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums" \t "_blank)*[*48.*](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums#p48)*panta nosacījumiem un Starptautisko un Latvijas Republikas nacionālo sankciju likuma 11.1 panta nosacījumiem. Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas gadījumi netiek pārbaudīti 11.4. punktā norādītajām personām, uz kuru iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, apakšuzņēmējiem un uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē.”*

1. Izteikt nolikuma 15.16. punktu šādā redakcijā:

*“15.16. Pretendents var nomainīt apakšuzņēmēju, kura sniedzamo pakalpojumu vērtība ir vismaz 10 000 euro, vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ja tie atbilst nolikuma 11.1., 11.2. un 11.4.punktā norādītajiem izslēgšanas nosacījumiem. Ja pretendents 10 dienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām uz kuriem nav attiecināmi* [*Sabiedrisko pakalpojumu sniedzēju iepirkumu likuma*](https://likumi.lv/ta/id/288730-sabiedrisko-pakalpojumu-sniedzeju-iepirkumu-likums) *48. panta otrajā daļā noteiktie izslēgšanas iemesli, Pasūtītājs izslēdz pretendentu no turpmākas dalības iepirkuma procedūrā.*

*Ja uz pretendentu, apvienības biedru, ja pretendents ir apvienība, vai personālsabiedrības biedru, ja pretendents ir personālsabiedrība, vai uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, vai uz pretendenta patieso labuma guvēju ir attiecināmi* *Sabiedrisko pakalpojumu sniedzēju iepirkumu likuma 48. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētie izslēgšanas nosacījumi un nav piemērojami Sabiedrisko pakalpojumu sniedzēju iepirkumu likuma 48. panta ceturtās daļas 2., 3., 4. punktā noteiktie izņēmumi, Pasūtītājs rīkojas atbilstoši Sabiedrisko pakalpojumu sniedzēju iepirkumu likuma 49.panta pirmajā, otrajā, trešajā un ceturtajā daļā noteiktajam.”*

1. Nolikuma 3.pielikumā “Tehniskā specifikācija” pēdējās aktualizācijas datumu labot uz 17.01.2024.
2. Papildināt nolikuma 5.pielikuma “Iepirkuma līguma projekts” 3.8.punktu ar teikumu “*Cenu indeksācijas apjoms nedrīkst pārsniegt 50 % (piecdesmit procentus) no Finanšu piedāvājumā 4., 5., 6., un 7.pozīcijā norādītajām cenām.”*
3. Izteikt nolikuma 5.pielikuma – Iepirkuma līguma projekts 4.1.punktu šādā redakcijā:

*“4.1. Izpildītājs piegādā Iekārtas saskaņā ar Līgumā noteikto termiņu uz Pasūtītāja pilnvarotās personas norādītu vietu, iepriekš ar Pasūtītāja pilnvaroto personu saskaņojot konkrētu piegādes laiku. Iekārtu piegādes termiņš var tikt pagarināts, ja iekārtu pieņemšana tiek kavēta Pasūtītāja vainas dēļ.”*

1. Izteikt nolikuma 5.pielikuma “Iepirkuma līguma projekts” 8.3.4.punktu šādā redakcijā:

*“8.3.4. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Sabiedrisko pakalpojumu sniedzēju iepirkuma likuma* [*48.*](https://likumi.lv/ta/id/288730#p48)*panta otrajā daļā minētajiem pretendentu izslēgšanas iemesliem;”*

1. Izteikt nolikuma 3. pielikumu “Tehniskā specifikācija un tehniskā piedāvājuma forma” jaunā redakcijā.

Iepirkuma komisijas priekšsēdētāja *\**K. Meiberga

|  |
| --- |
|  |
|  |

\*DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU